Qisasçılar (film, 2012)
Marvelin Qisasçıları və ya sadəcə Qisasçılar 2012-ci ildə Marvel Studios tərəfindən çəkilib Walt Disney Motion Pictures tərəfindən yayımlalan Marvel Comicsin eyni adlı əsəri əsasında çəkilən super qəhrəman filmidir. Bu film Marvel Cinematic Universe seriyasının 6-cı filmidir. Filmin rejissoru və ssenari müəllifi Cos Vidondur. Rollarda isə Robert Dauni, Kris Evans, Mark Ruffalo, Kris Hemsvort, Skarlet Yohansson, Ceremi Renner, Tom Hiddlstoun, Klark Qreq, Kobi Smolders, Stellan Skarsqard və Samuel L. Cekson yer alıb. Filmdə S. H. I. E. L. D sülh təşkilatının rəhbəri Nick Fury Thorun ögey qardaşı Lokinin dünyanı işğal etməsini dayandırmaq üçün Iron Man, Captain America, Hulk, və Thordan ibarət komanda yaradır. Film haqqında danışıqlar 2005-ci ilin aprelində Marvel Studios studiyasının Merrill Lynch (Bank of America nın bir şöbəsi) dən borc pul aldıqdan sonra başladı. Dəmir Adam filminin 2008-ci ilin mayındakı uğurundan sonra Marvel Qisasçıların 2011-ci ilin iyulunda təqdim olunacağını açıqladı. 2009-cu ilin martında Scarlett Johanson ilə imzalanan müqaviləyə görə filmin təqdimatı 2012-ci ilə saxlanıldı. 2010-cu ilin aprelində Cos Vidon Zak Penn tərəfindən hazırlanmış orijinal ssenari üzərində işləməyə başladı. Filmin istehsalına 2011-ci ilin aprelində Albuquerque, New Mexikoda başlanıb və avqustda Klivlend, Ohayoda, sentyabrda isə Nyu Yorkda davam edib. Film istehsalının son mərhələsində filmin 3D formatı da hazırlanıb. Qisasçıların premyerası 11 aprel 2012-ci il tarixində Hollivudun El Capitan Theatre kinoteatrında olub. ABŞ kinoteatrlarında isə təqdimat 4 may 2012-ci il tarixində həyata keçirilib. Film çox sayda mükafat və nominasiya qazanıb ki, bunlara Akademik Mükafat (Oskar) və BAFTA-nın ən yaxşı görüntü effekti nominasıyası da daxildir. Film həmçinin gətirdiyi gəlirə görə də bir çox rekord qırıb. Bunlara Şimali Amerikada açılış həftəsində ən çox gəlir gətirən film və ən tez 1 milyard $ gəlir gətirən film rekordları da daxildir. Qisasçılar bütün dünyada 1.51 milyard $ gəlir gətirərək 2012-ci ilin ən çox, bütün vaxtların isə üçüncü ən çox gəlir gətirən filmi oldu. Filmin Blue-ray və DVD versiyası 25 sentyabr 2012-ci ildə təqdim olundu. Filmin davamı təqdimatı 1 may 2015-ci ilə nəzərdə tutulan Qisasçılar: Ultron Dövrü filmi olacaq. Qisasçılar Marvelin bilet satışından 1 milyard $ gəlir gətirən ilk istehsalıdır